72. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ Αριθ. 1375 της 18-20 Μαρτ. 1996 (ΦΕΚ Β΄ 186) Συμπλήρωση της 1342/867/18.3.75 απόφασης του Προέδρου της Βουλής (ΦΕΚ 339 τ.Β’/24.3.75). Διευκρινίζοντας την υπ’ αριθ. 1342/867/18.3.75 απόφασή μας όπως τροποποιήθηκε και συμπληρώθηκε με τις 3935/2321/14.8.81(βλ. σελ. 192,30 ανωτ.) και 295/201/18.1.84 αποφάσεις μας ορίζουμε ότι οι Βουλευτές Επικρατείας και οι Ευρωβουλευτές, όταν μετακινούνται μέσα στην Επικράτεια κάνοντας χρήση των Ελληνικών αερογραμμών, δικαιούνται να πραγματοποιούν μέχρι πενήντα δύο (52) διαδρομές μετ’ επιστροφής ετησίως. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 